Keywords

Subject of the case

Resolutiivosa



Keywords

Sotsiaalpoliitika – Töötajate ohutuse ja tervise kaitse – Direktiiv 2003/88 tööaja korralduse teatavate aspektide kohta – Tööaeg – Mõiste – Metsavaht – Töö, mis hõlmab kohustust valvata teatavat metsatükki 8 tundi päevas ja 40 tundi nädalas ning metsavahi ajaliselt piiramatut vastutust tema valvatavatel aladel – Hõlmamine – Tingimused – Füüsiline kohalolek töökohal ja tööandja käsutuses olek – Siseriikliku kohtu hinnang (Euroopa Parlamendi ja nõukogu direktiiv 2003/88, artikli 2 punkt 1) (vt punkt 58 ja resolutsiooni punkt 1)

2. Sotsiaalpoliitika – Töötajate ohutuse ja tervise kaitse – Direktiiv 2003/88 tööaja korralduse teatavate aspektide kohta – Tööaeg – Mõiste – Metsavaht – Tema käsutusse antud ametikorter – Mõju tööaja arvutamsele – Arvessevõetavad kriteeriumid – Töötaja kohustus olla tööandja kindlaksmääratud kohas füüsiliselt kohal ning tema käsutuses – Siseriikliku kohtu hinnang (Euroopa Parlamendi ja nõukogu direktiiv 2003/88, artikli 2 punkt 1) (vt punktid 64–70 ja resolutsiooni punkt 2)

3. Sotsiaalpoliitika – Töötajate ohutuse ja tervise kaitse – Direktiiv 2003/88 tööaja korralduse teatavate aspektide kohta – Maksimaalne iganädalane tööaeg – Metsavaht – Tööleping, mis sätestab maksimaalse iganädalase tööaja 40 tundi – Seadusjärgsed kohustused, mille täitmiseks tuleb metsatükki valvata kas alaliselt või ületades maksimaalset tööaega – Lubamatus – Piirid – Siseriikliku kohtu hinnang (Euroopa Parlamendi ja nõukogu direktiiv 2003/88, artikkel 6 ja artikli 17 lõige 1) (vt punkt 79 ja resolutsiooni punkt 3)

4. Sotsiaalpoliitika – Töötajate ohutuse ja tervise kaitse – Direktiiv 2003/88 tööaja korralduse teatavate aspektide kohta – Kohaldamisala – Töötasu – Väljajätmine (Euroopa Parlamendi ja nõukogu direktiiv 2003/88) (vt punktid 82–84 ja resolutsiooni punkt 4)

Subject of the case

Ese

Eelotsusetaotlus – Tribunal Dâmboviţa – Euroopa Parlamendi ja nõukogu 4. novembri 2003. aasta direktiivi 2003/88/EÜ tööaja korralduse teatavate aspektide kohta (ELT L 299, lk 9; ELT eriväljaanne 05/04, lk 381) artikli 2 (punkt 1) ja artikli 6 tõlgendamine – Mõiste „tööaeg” – Siseriiklikud õigusnormid, mis panevad vastutuse metsatükile tekkinud mis tahes kahju eest metsavahile, vaatamata tema töölepingu ja kollektiivlepingu tingimustele, mille kohaselt tal on maksimaalselt 8‑tunnine igapäevane tööaeg – Mõiste „maksimaalne iganädalane tööaeg” – Tegelik iganädalane tööaeg, mis ületab seadusliku maksimaalse iganädalase tööaja – Mõju huvitatud isiku töötasule ja rahalistele hüvitistele.

Resolutiivosa

Resolutsioon

1. Euroopa Parlamendi ja nõukogu 4. novembri 2003. aasta direktiivi 2003/88/EÜ tööaja korralduse teatavate aspektide kohta artikli 2 punkti 1 tuleb tõlgendada nii, et ajavahemik, mille jooksul on metsavahil, kelle tööaeg on individuaalse töölepingu järgi 8 tundi päevas, kohustus tagada teatava metsatüki valve – mille puhul tal on sõltuvalt juhtumist distsiplinaar-, varaline, väärteo- või kriminaalvastutus kahju eest, mis tuvastatakse piirkonnas, mida ta haldab, sõltumata sellest, millal kahju tekkis – kujutab endast „tööaega” nimetatud sätte tähenduses ainult siis, kui selle metsavahi järelevalvekohustus ja tema suhtes kohaldatav vastutusrežiim eeldavad tema füüsilist kohalolekut töökohal ning kui selle ajavahemiku jooksul peab ta olema tööandja käsutuses. Eelotsusetaotluse esitanud kohtu ülesanne on läbi viia vajalik faktiline ja õiguslik kontroll, arvestades eelkõige kohaldatavat siseriiklikku õigust, et teha kindlaks, kas tema menetluses olevas kohtuasjas on olukord niisugune.

2. „Tööaja” määratlus direktiivi 2003/88 artikli 2 punkti 1 tähenduses ei sõltu sellest, kas metsavahi kasutusse on antud ametikorter, mis asub tema hallataval metsatükil, kuivõrd selle kasutusõigusega ei kaasne metsavahi kohustus olla tööandja kindlaksmääratud kohas füüsiliselt kohal ning tema käsutuses, et olla vajaduse korral valmis viivitamata tööle asuma. Eelotsusetaotluse esitanud kohtu ülesanne on kontrollida, kas tema menetluses olevas kohtuasjas on olukord niisugune.

3. Direktiivi 2003/88 artiklit 6 tuleb tõlgendada nii, et sellega on põhimõtteliselt vastuolus niisugune olukord, kus isegi juhul, kui metsavahi tööleping sätestab, et maksimaalne igapäevane tööaeg on 8 tundi ja maksimaalne iganädalane tööaeg on 40 tundi, tagab ta seaduse kohaselt selle metsatüki valve, mille haldamine on tema ülesanne, kas alaliselt või ületades nimetatud artiklis ette nähtud maksimaalset iganädalast tööaega. Eelotsusetaotluse esitanud kohus peab kontrollida, kas tema menetluses olevas kohtuasjas on olukord niisugune ning vastaval juhul kontrollima, kas direktiivi 2003/88 artikli 17 lõikes 1 või artikli 22 lõikes 1 nimetatud tingimused, mis näevad ette erandi artiklist 6, on põhikohtuasjas täidetud.

4. Direktiivi 2003/88 tuleb tõlgendada nii, et tööandja kohustus maksta töötasu ja sellega samastatavaid rahalisi hüvitisi aja eest, mil metsavaht peab tagama tema hallatava metsatüki valve, ei kuulu mitte nimetatud direktiivi, vaid vastavate siseriiklike õigusnormide kohaldamisalasse.